**17. NAPIREND**

**E L Ő T E R J E S Z T É S**

**Balatonhenye Község Önkormányzata Képviselő-testületének**

**2022. május 20.-i nyilvános ülésére.**

**Tárgy: Gépjármű üzemeltetési szabályzat elfogadása.**

Előterjesztő: Kulin Miklós György polgármester

Előkészítette: Danis Orsolya pénzügyi ügyintéző

Jogszabállyal nem ellentétes.

dr .Szabó Tímea címzetes főjegyző

Tisztelt Képviselő-testület!

Az Önkormányzat használatában van egy HINOMOTO gyártmányú, N239 típusú, 1989 gyártási évjáratú, N32900448 alvázszámú használt traktor és tartozékai, melynek üzemeltetéséről az e tárgyú szabályzatban szükséges rendelkezni.

Kérem a Tisztelt Képviselő-testületet, hogy a gépjármű üzemeltetési szabályzat tervezetét megvitatni szíveskedjen.

**BALATONHENYE KÖZSÉG ÖNKORMÁNYZATA**

**GÉPJÁRMŰ ÜZEMELTETÉSI SZABÁLYZATA**

**I.**

**A GÉPJÁRMŰHASZNÁLATTAL KAPCSOLATOS**

**ÁLTALÁNOS SZABÁLYOK**

1. A szabályzat hatálya kiterjed a Balatonhenye Község Önkormányzata tulajdonában lévő, az önkormányzatérdekében használt gépjárműre és tartozékaira, annak vezetőjére, valamint az üzemeltetésében résztvevő, azt irányító és ellenőrző személyre.

2. Balatonhenye Község Önkormányzatafeladatainak ellátása érdekében a következő gépjármű üzemel:

- HINOMOTO traktor és tartozékai

A HINOMOTO traktor és tartozékai az Önkormányzat kötelező és önként vállalt feladatainak ellátása érdekében községgazdálkodási feladatok ellátására szolgálnak, ide értve az anyagszállítást, zöldterület kezelést, temetőgondozást, utak síkosság mentesítését, kommunális feladatokat is.

3. Az Önkormányzattulajdonában lévő gépjármű jogszabályoknak és szabályzatnak megfelelő üzemeltetése a polgármester feladata.

4. A gépjármű vezetésére jogosult a polgármester, a falugondnok, illetve az Önkormányzat azon dolgozója, aki részére a polgármester írásban eseti vagy állandó meghatalmazást ad.

5. A gépjárművet másnak bérbe, kölcsönbe adni nem lehet.

6. A gépjármű magáncélú használata tilos!

7. A gépjárművezető köteles gondoskodni az alábbi feladatok elvégzéséről:

a) a gépjármű folyamatos tisztántartása kívül-belül

b) a gépjármű napi üzemeltetésével kapcsolatos feladatok elvégzése (guminyomás, folyadékszintek, fékek, KRESZ tartozékok stb. ellenőrzése, kisebb javítások elvégzése),

c) rendellenességek, szerviz és vizsgakötelezettségek jelzése a polgármesternek,

d) gépjárművek tankolása a gyárilag megadott minőségű üzemanyaggal.

A gépjárművezetők teljes anyagi és polgárjogi felelősséggel tartoznak az általuk vétkesen okozott kárért (ittasan, betegen, gyógyszeres befolyásolás alatt, kialvatlanul, stb.)

8. A gépjármű üzem-, forgalombiztonsági és környezetvédelmi követelményeknek megfelelő műszaki állapotban tartása érdekében a járművet vezető haladéktalanul köteles jelezni az Önkormányzat Polgármestere felé, ha jármű üzemben tartásának valamely akadálya merül fel (pl. műszaki vizsga érvényessége, környezetvédelmi vizsgálat érvényessége lejárt, rossz műszaki állapotban van a gépjármű).

9. A gépjármű üzemeltetése, használata során bekövetkezett, anyagi kárt okozó eseményekről jegyzőkönyvet kell készíteni. A jegyzőkönyv elkészítéséért a jármű vezetője felelős. A jegyzőkönyvben foglaltak alapján Balatonhenye Község Polgármestere dönt a kártérítés mértékéről.

10. Az üzemanyag vásárlást a polgármester engedélyezi. A gépjármű üzemanyag fogyasztásának elszámolása a tankolásról kiállított, Balatonhenye Község Önkormányzata nevére szóló szabályszerű számlák alapján történik.

Amennyiben a fogyasztás korábbi fogyasztásoktól jelenősen eltér, azt a polgármesternek haladéktalanul jelezni kell, aki köteles kivizsgálni az eltérés okát.

11. A szabályzatot Balatonhenye Község Önkormányzata Képviselő-testülete …./2022. (….)

határozatával fogadja el, és az elfogadása napjától érvényes.

12. Ezen Gépjármű üzemeltetési szabályzat napján lép hatályba.

Balatonhenye, 2022.

**Kulin Miklós György**

**polgármester**

1. számú melléklet a gépjármű üzemeltetési szabályzathoz

**NYILATKOZAT**

**üzemi használatú gépjármű**

**vezetői engedélyéhez**

Alulírott ...................................................................................................... (név) .........................................………………………………………………………… (lakcím), .................................................................………..(cégnév) dolgozója kijelentem, hogy Balatonhenye Község Önkormányzata tulajdonában és fenntartásában lévő alábbi gépjármű – munkaköri feladataim ellátáshoz kapcsolódó – vezetését vállalom.

Nyilatkozom, hogy legalább 1 éve „B” kategóriás vezetői engedéllyel rendelkezem.

Kérem a Polgármestert, hogy engedélyezze számomra a jármű vezetését.

Dátum:

……………………………….

Engedélyt kérő aláírása

## ENGEDÉLY

Balatonhenye Község Önkormányzata részéről engedélyezem ……………… részére, hogy az Önkormányzat fenntartásában lévő ……………. Gyártmányú, …………..forgalmi rendszámú gépjárművet munkakörébe tartozó feladatai ellátása érdekében ……………………..(név) vezesse.

Jelen engedély visszavonásig érvényes.

A jármű vezetése kapcsán az engedélyes köteles betartani az e szabályzatban foglaltakat.

Dátum

…………………………….

Polgármester

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2022. HATÁROZATA**

***a gépjármű üzemeltetési szabályzatról***

Balatonhenye Község Önkormányzata Képviselő-testülete a gépjármű üzemeltetési szabályzatot az előterjesztés szerinti tartalommal elfogadja.

Balatonhenye, 2022. május 9.

Kulin Miklós György

polgármester